**Primăvara mea**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crescut-au ghiocei in fulgi de nea?...

Atat de alba-i primavara mea!

Mi-i sufletul de patimi neatins

Si cerul floare peste el a nins;

Aleasa floare de matasuri moi

A nins in noapte peste pomii goi

Si i-a invelit in borangic usor.

A prins o boare, calda ca un dor,

S-adie rar miresmele din Raiu.

Al fluturilor maiestrit alaiu

A curs in suflet, linistit si bland,

Pe cai de taina, din adanc de gand.

Si sus, deasupra albei naluciri,

Pluteste raza sfintelor iubiri.

Da primaverii-n duhul meu lumini

Si se rasfrange-n ochii tai senini.